ΓΡΑΠΤΗ ΕΡΩΤΗΣΗ E-3705/00

υποβολή: John Cushnahan (PPE-DE) προς το Συμβούλιο

(30 Νοεμβρίου 2000)

Θέμα: Η μεταχείριση διαδηλωτώνπέρ της δημοκρατίας στη Λευκορωσία

Είναι άραγε ενήμερη η Προεδρία σχετικά με την καταπίεσηποστηρικτών της δημοκρατίας στη Λευκορωσία; Ειρηνικοί διαδηλωτές, μέλη της νεολαίας ενός από τα καθιερωμένα δημοκρατικά κόμματα της Λευκορωσίας, το Μέτωπο της Λευκορωσίας (Belarusian Front), διαδήλωναν την αγανάκτησή τους κατά του αμφιλεγόμενου δημοκρατικού χαρακτήρα της Λευκορωσίας, όταν αντιμετωπίστηκαν με βία από την αστυνομία. Με ποιο τρόπο προτίθεται το Συμβούλιο να διασφαλίσει ότι δεν θα επαναληφθούν τέτοιες παραβιάσεις των ανθρωπίνων δικαιωμάτων, ιδίως εν όψει της ενδεχόμενης ένταξης της Λευκορωσίας στην Ευρωπαϊκή Ένωση;

Απάντηση

(12 Μαρτίου 2001)

Το Συμβούλιο παρακολουθεί εκ του σύνεγγυς την κατάσταση στη Λευκορωσία, όπως αρμόζει σε χώρα που πρόκειται σύντομα να καταστεί όμορη της Ευρωπαϊκής Ένωσης. Η Ευρωπαϊκή Ένωση έχει επανειλημμένα τονίσει τη σημασία που αποδίδει στον εκδημοκρατισμό της Λευκορωσίας. Το γεγονός ότι οι αρχές της Λευκορωσίας δεν δίνουν σημεία βελτίωσης του πενιχρού τουςπομνήματος στον τομέα των ανθρωπίνων δικαιωμάτων είναι άκρως ανησυχητικό.

Ως εκ τούτου, το Συμβούλιο εκφράζει τη λύπη του για τη βίαιη καταστολή της διαδήλωσης των κινημάτων νεολαίας της αντιπολίτευσης την Κυριακή 12 Νοεμβρίου 2000. Ορισμένες πλευρές τηςπόθεσης αυτής παρέχουν λόγους ιδιαίτερης ανησυχίας: μεγάλος αριθμός νεαρών διαδηλωτών συνελήφθη, πολλοί συλληφθέντες ήσαν κάτω των 16 ετών, σε ορισμένους δε από τους συλληφθέντες επεβλήθη σχετικά βαρύ πρόστιμο. Επί πλέον,πήρξαν πολλές κατηγορίες σύμφωνα με τις οποίες η αστυνομία χρησιμοποίησεπερβολική βία κατά τις συλλήψεις.

Το Συμβούλιοιοθετεί στο ακέραιο τη θέση που έλαβε το Ευρωπαϊκό Κοινοβούλιο τον Οκτώβριο του 1999, όταν κάλεσε τις αρχές της Λευκορωσίας να αφήσουν αμέσως ελεύθερους όλους εκείνους που φυλακίστηκαν γιατί άσκησαν το δικαίωμά τους να εκφράζονται ελεύθερα. Επαναλαμβάνει την έκκληση που έχει απευθύνει σε διάφορες περιστάσεις προς τις αρχές της Λευκορωσίας να σεβαστούν τους διεθνείς κανόνες στον τομέα των ανθρωπίνων δικαιωμάτων.

Το Συμβούλιο μετήλθε κάθε δυνατό μέσον προκειμένου να γίνει αντιληπτό το μήνυμα αυτό. Στις διάφορες δηλώσεις τους, η Προεδρία και το Συμβούλιο διαδηλώνουν συνεχώς την απογοήτευσή τους για τη στάση των αρχών της Λευκορωσίας. Πιο πρόσφατα επίσης, τον Νοέμβριο, το Συμβούλιο έκανε πασίγνωστο ότιποστηρίζει τη Συμβουλευτική Ομάδα Ελέγχου του ΟΑΣΕ στη Λευκορωσία στη νόμιμη επιδίωξή της να εκπληρώσει τους όρους της εντολής της. Οι θέσεις αυτές κοινοποιήθηκαν στοψηλότερο δυνατό επίπεδο, όπως όταν ο Ύπατος Εκπρόσωπος, κ. Σολάνα, επικοινώνησε τηλεφωνικά με τον κ. Λουκασένκο.

Σύμφωνα με την πάγια θέση της Ευρωπαϊκής Ένωσης, η πολιτική του απομονωτισμού είναι αντιπαραγωγική και μόνο την αποσταθεροποίηση της περιοχής βοηθά. Παρ'όλ'αυτά, η Ευρωπαϊκή Ένωση έχει διατηρήσει τα περιοριστικά μέτρα κατά της Λευκορωσίας τα οποία θέσπισε το 1997. Το Συμβούλιο πιστεύει ότι ο καλύτερος τρόπος να σημειωθεί βελτίωση στην κατάσταση των ανθρωπίνων δικαιωμάτων στη Λευκορωσία είναι να ακολουθηθεί η βήμα προς βήμα προσέγγιση που καταστρώθηκε τον Απρίλιο του 1999, προορισμός της οποίας είναι να δώσει κίνητρα για καλύτερες σχέσεις με τις αρχές της Λευκορωσίας.